

MESTO KOŠICE

**Materiál na zasadnutie Mestského zastupiteľstva v Košiciach**

|  |  |
| --- | --- |
| **Názov materiálu** | Prevod (odplatné nadobudnutie) technického zhodnotenia z vlastníctva DPMK, a.s. do vlastníctva mesta Košice |
| **Predkladá** | JUDr. Martin Petruško – námestník primátora |
| **Spracovateľ** | Oddelenie právne a majetkové |
| **Dátum zasadnutia** | 13.06.2016 |
| **Číslo spisu** | A/2016/13018 |
| **Uznesenie** | **MZ** **MR** |

**Návrh na uznesenie**

Mestské zastupiteľstvo v Košiciach

v súlade s § 6 ods. 2 písm. b) a § 29 ods. 1 písm. a) Štatútu mesta Košice

**s c h v a ľ u j e**

prevod (odplatné nadobudnutie) technického zhodnotenia majetku mesta Košice, ktorý bude dotknutý projektom modernizácie električkových tratí v meste Košice, financovaným z prostriedkov EÚ:

1. rekonštrukcia koľajového zvršku na električkovej trati Komenského II. stavba
2. modernizácia meniarne „A“, súp. č. 1552 na Urbánkovej ulici v Košiciach

z vlastníctva Dopravného podniku mesta Košice, akciovej spoločnosti, Bardejovská 6, Košice, IČO: 31 701 914 do vlastníctva mesta Košice za kúpnu cenu vo výške 1 €

**Dôvodová správa k prevodu (odplatnému nadobudnutiu) technického zhodnotenia z vlastníctva DPMK, a.s. do vlastníctva mesta Košice**

V súvislosti s pripravovaným projektom modernizácie električkových tratí v meste Košice, ktorý bude financovaný z prostriedkov EÚ vyvstala potreba majetkovoprávneho usporiadania nehnuteľností dotknutých týmto projektom medzi mestom Košice a Dopravným podnikom mesta Košice, a.s. (ďalej len DPMK, a.s.).

Mesto Košice je vlastníkom nasledovného nehnuteľného majetku:

* električkovej trate Komenského II. stavba a
* meniarne „A“ , súp. č. 1552 na Urbánkovej ul. v Košiciach.

Uvedený majetok užíva DPMK, a.s. na základe platnej nájomnej zmluvy č. 2012001643 zo dňa 30.7.2012 (vrátane dodatkov). Zo strany DPMK, a.s., ako nájomcu, boli na tomto nehnuteľnom majetku zrealizované rekonštrukčné a modernizačné práce, čím došlo k ich technickému zhodnoteniu v obstarávacej hodnote spolu vo výške 95 717,82 €. Na električkovej trati Komenského II. stavba bola zrealizovaná rekonštrukcia koľajového zvršku v obstarávacej hodnote 58 285 € a na meniarni „A“ sa vykonala modernizácia v obstarávacej hodnote 37 432,82 €.

Zostatková hodnota technického zhodnotenia predstavuje spolu čiastku 52 059,88 €. Z toho rekonštrukcia koľajového zvršku električkovej trate Komenského II. stavba vo výške 40 795 € a modernizácia meniarne „A“ vo výške 11 264,88 €. Nakoľko rekonštrukčné a modernizačné práce realizoval DPMK, a.s. z vlastných finančných prostriedkov, je technické zhodnotenie majetkom akciovej spoločnosti.

Vzhľadom na skutočnosť, že technické zhodnotenie je majetkom DPMK, a.s. a majetok, ktorý bol  technický zhodnotený je vo vlastníctve mesta Košice a bude dotknutý projektom modernizácie električkových tratí v meste Košice je nevyhnutné, aby sa mesto Košice stalo vlastníkom aj technického zhodnotenia.

V prílohe č. 1 Všeobecných zmluvných podmienok k zmluve o poskytnutí nenávratného finančného príspevku, Článok 5 Vlastníctvo a použitie výstupov je uvedený záväzok prijímateľa, že počas platnosti a účinnosti Zmluvy alebo počas obdobia uvedeného v Ozname na predkladanie žiadostí o nenávratný finančný príspevok, bude mať:

* vlastnícke právo alebo iné právo k pozemkom a stavbám podľa § 139 ods. 1 zákona č. 50/1976 Zb. o územnom plánovaní a stavebnom poriadku (stavebný zákon) oprávňujúce realizáciu aktivít Projektu a garantujúceho jeho udržateľnosť k majetku, ktorý zhodnotí alebo nadobudne z prostriedkov NFP alebo jeho časti alebo
* bude mať majetok, ktorý zhodnotí alebo nadobudne z prostriedkov NFP alebo jeho časti v dlhodobom prenájme

Vzhľadom na tieto skutočnosti predkladáme návrh majetkovoprávneho usporiadania majetku dotknutého predmetným projektom, ktorý je zatiaľ vo vlastníctve DPMK, a.s., a to prevodom z vlastníctva DPMK, a.s. do vlastníctva mesta Košice za kúpnu cenu v navrhovanej výške 1 €.

Majetková komisia MZ v Košiciach dňa 9.5.2016 odporučila predložiť navrhovaný prevod na rokovanie samosprávnych orgánov.

Košice, 10.05.2016

Vybavuje: Ing. Frankovičová

referát nakladania s majetkom